Parken

Parken (eesti keeles: park) on jalgpallistaadion Indre Østerbro linnaosas Kopenhaagenis Taanis. See ehitati aastatel 1990–1992. 

See mahutab jalgpallimängude ajal 38 065 ja kontsertide ajal 50 000 – 55 000 inimest. Parkenil peeti kõigi aegade suurima pealtvaatajate arvuga (38 000 inimest) 2001. aasta Eurovisiooni lauluvõistluse finaal, millest väljus võitjana Eesti.

Parken Stadium on FC Kopenhaageni ja Taani jalgpallikoondise koduväljak. Väljakul on teisaldatav katus, nii et areen on ühtaegu nii sise- kui ka välistaadion ning kasutatav sõltumata ilmast või aastaajast.

Ajalugu
Parken ehitati Idrætsparkeni asemele aastatel 1990–1992. Viimane rahvuskoondise mäng Idrætsparkenil oli 1992. Euroopa meistrivõistluste kvalifikatsioonimäng Jugoslaaviaga, mille Taani kaotas 0:2. Parkeni staadion avati Saksamaa ja Taani vahelise sõpruskohtumisega, mille Taani kaotas 2:1.

Parken on UEFA neljatärnistaadion, mis võimaldab võõrustada UEFA Euroopa Liiga mänge. Meistrite Liiga mänge Parken võõrustada ei saa, sest selleks peab staadionil olema 50 000 istekohta.

Tähtsamad kohtumised
KuupäevMeeskond 1TulemusMeeskond #2KohtuminePublikMärkused9. september 1992 Taani1:2  SaksamaaSõpruskohtumine40 500Staadioni avakohtumine4. mai 1994  FC Arsenal1:0 Parma1994. aasta UEFA karikavõitjate karikas finaal33 76517. mai 2000 Galatasaray S.K.0:0(4:1) FC ArsenalUEFA Euroopa Liiga finaal38 9198. oktoober 2005 Taani1:0 Kreeka2006. aasta jalgpalli maailmameistrivõistluste kvalifikatsioonimängStaadioni publikurekord6. aprill 2006 FC Kopenhaagen1:0 Lillestrøm SK2006. aasta Kuningliku Liiga finaal13 61730. aprill 2006 FC Kopenhaagen0:0 Brøndby IF2005.–2006. aasta Taani Superliiga41 201 Liiga ja klubi publiku rekord2. juuni 2007 Taani0:3 RootsiUEFA EURO 2008 kvalifikatsioonimäng42 083Kohtunikuvastane rünnak21. mai 2011 AG Kopenhaagen30:21 Bjerringbro-Silkeborg2011 Taani käsipalliliiga finaal36 651Maailma publikurekord käsipallis20. aprill 2012 Taani29:23 Hispaania2011–12 EHF Meistrite Liiga veerandfinaal21 293

Kontserdid
Parkenit kasutatakse ka kontserdipaigana. 2001. aastal korraldati seal 2001. aasta Eurovisioon, mille jaoks lisati staadionile ka eemaldatav katus.

Kord aastas korraldab telekanal TV 2 Zulu seal suure kontserdi "Zulu Rocks".

Staadionil on esinenud Take That, P!nk, Madonna, Britney Spears, AC/DC, Pink Floyd, Eric Clapton, Red Hot Chili Peppers, Celine Dion, Tiesto, Depeche Mode, The Rolling Stones, U2, The Black Eyed Peas, Pet Shop Boys, Kashmir, Pharrell, Mew, Robbie Williams, George Michael, R.E.M., Metallica, Bruce Springsteen, Muse, Tina Turner, David Bowie, Paul McCartney ja Michael Jackson.

Suurim kontsert Parkenil on olnud Michael Jacksoni esinemine 14. augustil 1997.

Madonna esines 2. juulil 2012 Parkenil MDNA Touri raames 48 000 fännile. Piletid müüdi välja 2 tunniga.

Lady Gaga esines Parkenil 2. septembril 2012 turnee "The Born This Way Ball" raames 42 000 fännile. Piletid müüdi välja 3 päevaga.

Välislingid
 Koduleht

Kategooria:Jalgpallistaadionid
Kategooria:Kopenhaagen